Lesufi ontsteld omdat Ennerdale-skool sy deure sluit | Netwerk24
Deur Jenni Evans, News24 15 April 2019 22:56
Panyaza Lesufi, LUR vir onderwys in Gauteng, is ontsteld omdat die skoolbeheerliggaam van die Oakdale Secondary School in Ennerdale besluit het om die skool te sluit te midde van versoeke vir dringende herstelwerk.
"Ons veroordeel die wyse waarop die skool gesluit is omdat dit 'n negatiewe impak het op die leerlinge wat moet skoolgaan," het Lesufi Maandag gesê.
Inspekteurs van die departement het verlede jaar skade wat deur 'n storm aan die skool aangerig is, ondersoek. Een van die skoolgeboue is deur 'n weerligstraal beskadig. 'n Diensverskaffer is aangestel om herstelwerk by die skool te doen.
'n Mobiele klaskamer is intussen, volgens kapt. Kay Makhubela, polisiewoordvoerder in Gauteng, aan die brand gesteek.
Ontstoke inwoners het Maandag strate in die omgewing van die skool afgesper.
Vyf mense is in verband met dié betoging in hegtenis geneem. In Maart het meer as 1 000 leerlinge van die skool tuis gebly omdat hul gevrees het dat dieselfde tragedie as wat onlangs by die Hoërskool Driehoek in Vanderbijlpark gebeur het, ook hulle sou tref. Vier leerlinge het hul lewens verloor het toe 'n betonstoep by die Hoërskool Driehoek inmekaargestort het.